मुख्यमंत्री श्री त्रिवेन्द्र ने कहा कि रूद्रप्रयाग जिले के विकास एवं आपदा से प्रभावित केदारघाटी के लोगों के हर दुख-दर्द में सरकार पूरा सहयोग करेगी। उन्होंने कहा कि प्रधानमंत्री श्री नरेन्द्र मोदी ने केदारनाथ धाम को भव्य रूप देने का जो एतिहासिक फैसला लिया है, यह भविष्य में क्षेत्र के विकास के लिए मील का पत्थर साबित होगा। उन्होंने कहा कि इससे हजारों युवाओं को रोजगार के अवसर पर प्राप्त होंगे। गौरीकुण्ड में गर्म कुण्ड के निर्माण की कार्यवाही की जा रही है। जल्द ही इस पौराणिक धरोहर को भव्य स्वरूप दिया जाएगा। मुख्यमंत्री ने कहा कि जिला मुख्यालय रूद्रप्रयाग में संचालित शंकराचार्य माधवाश्रम महाराज चिकित्सालय में जनता को स्वास्थ्य विभाग की मदद से अत्याधुनिक चिकित्सा सेवाएं प्रदान की जायेगी।